# Euroopa Liidu C 173A/27.

| | ISSN 1977-0898 |
| --- | --- |
| Euroopa Liidu
  Teataja | C 173A |
| | |
| Eestikeelne väljaanne | Teave ja teatised | 65. aastakäik27. aprill 2022 |

ISSN 1977-0898

Euroopa Liidu

Teataja

C 173A

Eestikeelne väljaanne

Teave ja teatised

65. aastakäik27. aprill 2022

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Kontrollikoda |
| 2022/C 173 A/01 | Teade vaba ametikoha kohta ECA/2022/6 – Direktor – üks ametikoht (tegevusüksus AD, palgaaste 14) – Audit | 1 |

Sisukord

Lehekülg

V   Teated

HALDUSMENETLUSED

Kontrollikoda

2022/C 173 A/01

Teade vaba ametikoha kohta ECA/2022/6 – Direktor – üks ametikoht (tegevusüksus AD, palgaaste 14) – Audit

1

---

| ET | |
| --- | --- |

ET

---

V Teated

HALDUSMENETLUSED

Kontrollikoda

| 27.4.2022 | ET | Euroopa Liidu Teataja | CA 173/1 |
| --- | --- | --- | --- |

27.4.2022

ET

Euroopa Liidu Teataja

CA 173/1

---

TEADE VABA AMETIKOHA KOHTA ECA/2022/6

Direktor – üks ametikoht

(tegevusüksus AD, palgaaste 14)

Audit

(2022/C 173 A/01)

KES ME OLEME

Euroopa Kontrollikoda (edaspidi „kontrollikoda“) asutati aastal 1975 ja ta on Euroopa Liidu välisaudiitor. Kontrollikoda on üks seitsmest ELi institutsioonist, ta asub Luxembourgis ning seal töötab umbes 900 auditi- ja tugiteenuste ala töötajat kõigist ELi liikmesriikidest.

Kontrollikoda toimib kolleegiumina, kus on 27 liiget – üks igast ELi liikmesriigist. Meie audiitorid kontrollivad, et ELi raamatupidamine oleks korras, et liit täidaks õigesti talle kehtivaid finantsreegleid ning et liidu poliitika ja programmid täidaksid neile seatud eesmärgid ja tooksid kuludele vastavat tulu.

Meie töö on oluline selleks, et aidata ELil oma rahalisi vahendeid paremini kasutada. Aitame parandada ELi finantsjuhtimist ning edendame aruandekohustuse täitmist ja läbipaistvust. Me teavitame ELi poliitikakujundajaid ja seadusandjaid riskidest, anname neile kindlust, juhime tähelepanu puudustele ja edusammudele ning nõustame ELi poliitikakujundajaid ja seadusandjaid. Esitame oma tähelepanekud ja soovitused Euroopa Parlamendile, ELi nõukogule, liikmesriikide valitsustele ja parlamentidele ning üldsusele.

Oleme kaasaegne ja dünaamiline organisatsioon, mille eesmärk on tipptaseme, professionaalsuse, läbipaistvuse ja usaldusväärsuse saavutamine ning edendamine. Peame ennast mitmekesiseks, paindlikuks ja õiglaseks institutsiooniks, mis pakub inimestele võimalust oma andeid maksimeerida.

Läbi meie töötajate isikliku ja kollektiivse osalemise kontrollikoja töös ning meie ambitsioonika koolitusprogrammi abil on meie eesmärk muuta kontrollikoda intellektuaalselt huvitavaks töökohaks ja õppimisel põhinevaks organisatsiooniks, mis toetub institutsioonilistele teadmistele ning motiveeritud ja hästi koolitatud inimestele, kes teenivad ELi ja selle kodanikke.

Kontrollikoda ei ole suur asutus. Seetõttu on lihtne integreeruda töökeskkonda ja suhelda teiste töötajatega. Meie institutsiooni inimlik mõõde aitab kaasa ka paremale meeskonnatööle. Pakume paindlikku tööaega ja kaugtööd ka väljaspool elukohta. Me väärtustame mitmekesisust ja kaasatust, edendame võrdseid võimalusi ning tagame lugupidava töökeskkonna, mis põhineb avatud teabevahetusel, dialoogil ja vastastikusel usaldusel.

Töötajate pühendumus ja heaolu ning töökeskkonna keskkonnasäästlikkus on meie organisatsioonisisese poliitika olulised tugisambad.

MIDA ME PAKUME

Käesolev teade vaba ametikoha kohta avaldatakse Euroopa Liidu ametnike personalieeskirjade (1) artikli 29 lõike 2 alusel.

Edukas kandidaat võetakse tööle palgaastmel AD 14. Palgaastme põhipalk on 15 225,35 eurot kuus. Põhipalgale, millelt tuleb maksta liidu maksu ja mis on vabastatud liikmesriikide maksudest, võivad vastavalt personalieeskirjades sätestatud tingimustele lisanduda teatavad toetused.

Direktor annab aru auditikojale ja aitab selle liikmetel auditeid läbi viia.

Direktoril on järgmised peamised tööülesanded:

| — | personali- ja rahaliste vahendite juhtimine; |
| --- | --- |

—

personali- ja rahaliste vahendite juhtimine;

| — | planeerimine, seire ja aruandlus; |
| --- | --- |

—

planeerimine, seire ja aruandlus;

| — | panustamine kontrollikoja horisontaalsetesse ülesannetesse ja strateegilistesse eesmärkidesse ning töötamine ülesandepõhises organisatsioonis; |
| --- | --- |

—

panustamine kontrollikoja horisontaalsetesse ülesannetesse ja strateegilistesse eesmärkidesse ning töötamine ülesandepõhises organisatsioonis;

| — | kvaliteedialase toe ja teadmiste pakkumine; |
| --- | --- |

—

kvaliteedialase toe ja teadmiste pakkumine;

| — | järelevalve ja kontroll auditite tegemise üle; |
| --- | --- |

—

järelevalve ja kontroll auditite tegemise üle;

| — | ülesannete nõuetekohase täitmise tagamine vastavalt kontrollikoja kvaliteedinõuetele ning audititavadele ja -standarditele. |
| --- | --- |

—

ülesannete nõuetekohase täitmise tagamine vastavalt kontrollikoja kvaliteedinõuetele ning audititavadele ja -standarditele.

KEDA ME OTSIME

I.   KANDIDEERIMISKRITEERIUMID

1.   Töölevõtmise tingimused

Kandidaat peab personalieeskirjade artikli 28 kohaselt taotluse esitamise kuupäeval

| — | olema ELi liikmesriigi kodanik; |
| --- | --- |

—

olema ELi liikmesriigi kodanik;

| — | omama kõiki kodanikuõigusi; |
| --- | --- |

—

omama kõiki kodanikuõigusi;

| — | olema täitnud kõik talle sõjaväeteenistust reguleerivate õigusaktidega ette nähtud kohustused; |
| --- | --- |

—

olema täitnud kõik talle sõjaväeteenistust reguleerivate õigusaktidega ette nähtud kohustused;

| — | omama töökohustuste täitmiseks vajalikke isikuomadusi. |
| --- | --- |

—

omama töökohustuste täitmiseks vajalikke isikuomadusi.

2.   Kvalifikatsioon

Vastavalt personalieeskirjade artiklile 5 peab kandidaadil olema

| i) | ülikooliõpingutele vastava haridustaseme läbimisel antav diplom, kui ülikooliõpingute tavaline kestus on neli või enam aastat, või |
| --- | --- |

i)

ülikooliõpingutele vastava haridustaseme läbimisel antav diplom, kui ülikooliõpingute tavaline kestus on neli või enam aastat, või

| ii) | ülikooliõpingutele vastava haridustaseme läbimisel antav diplom ja vähemalt aastane asjaomane töökogemus, kui ülikooliõpingute tavaline kestus on vähemalt kolm aastat, või |
| --- | --- |

ii)

ülikooliõpingutele vastava haridustaseme läbimisel antav diplom ja vähemalt aastane asjaomane töökogemus, kui ülikooliõpingute tavaline kestus on vähemalt kolm aastat, või

| iii) | kui see on teenistuse huvides õigustatud, samaväärsel tasemel erialane koolitus. |
| --- | --- |

iii)

kui see on teenistuse huvides õigustatud, samaväärsel tasemel erialane koolitus.

3.   Töökogemus

Vähemalt 18-aastane tõendatud töökogemus pärast eespool nimetatud kvalifikatsiooni omandamist, sealhulgas vähemalt nelja-aastane töökogemus personalijuhtimisel ja eelarvevahendite haldamisel. Eelkõige nõutakse asjakohast tõendatud vähemalt kümneaastast kogemust auditi valdkonnas (sh auditite kavandamine, järelevalve nende tegemise üle, kvaliteedikontroll ja aruannete koostamine).

4.   Keelteoskus

Kuna kontrollikoja ametlikud töökeeled on inglise ja prantsuse keel, peab kandidaadi keeleoskus (suuline ja kirjalik) olema ühes neist keeltest väga hea (vähemalt tasemel C1) ja teises keeles hea (vähemalt tasemel B2).

Oma võõrkeeleoskust saab hinnata aadressil https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid.

II.   VALIKUKRITEERIUMID

| 1) | Väga hea auditistandardite ja -metoodika tundmine finants-, tulemus- ja vastavusauditi ning usaldusväärse finantsjuhtimise valdkonnas; |
| --- | --- |

1)

Väga hea auditistandardite ja -metoodika tundmine finants-, tulemus- ja vastavusauditi ning usaldusväärse finantsjuhtimise valdkonnas;

| 2) | head teadmised ELi rahandusest ja avaliku sektori audititööst; |
| --- | --- |

2)

head teadmised ELi rahandusest ja avaliku sektori audititööst;

| 3) | suurepärane suutlikkus kavandada ja rakendada organisatsiooni või valdkonnaga seotud strateegiaid; |
| --- | --- |

3)

suurepärane suutlikkus kavandada ja rakendada organisatsiooni või valdkonnaga seotud strateegiaid;

| 4) | väga head juhioskused; |
| --- | --- |

4)

väga head juhioskused;

| 5) | suurepärane suutlikkus juhtida ja motiveerida mitmekeelseid ja -kultuurilisi rühmi, teha kindlaks ja maksimeerida töötajate potentsiaali ning tulla toime konfliktidega; |
| --- | --- |

5)

suurepärane suutlikkus juhtida ja motiveerida mitmekeelseid ja -kultuurilisi rühmi, teha kindlaks ja maksimeerida töötajate potentsiaali ning tulla toime konfliktidega;

| 6) | väga suur motivatsioon kuuluda pidevalt paremate teenuste nimel töötava ELi institutsiooni juhtkonda; |
| --- | --- |

6)

väga suur motivatsioon kuuluda pidevalt paremate teenuste nimel töötava ELi institutsiooni juhtkonda;

| 7) | väga hea suhtlemisoskus; |
| --- | --- |

7)

väga hea suhtlemisoskus;

| 8) | väga tugev taktitunne ja diplomaatilisus nii partnerite, sidusrühmade kui ka töötajate suhtes; |
| --- | --- |

8)

väga tugev taktitunne ja diplomaatilisus nii partnerite, sidusrühmade kui ka töötajate suhtes;

| 9) | suureks eeliseks on teadmised personalieeskirjadest ja Euroopa Liidu finantsmäärusest (2). |
| --- | --- |

9)

suureks eeliseks on teadmised personalieeskirjadest ja Euroopa Liidu finantsmäärusest (2).

VALIKUMENETLUS

I.   KES VÕIVAD KANDIDEERIDA

Vastavalt kontrollikoja otsusele nr 31-2015 valdkonnajuhtide ja direktorite valimise korra kohta luuakse eelvalikukomisjon, et hinnata kandideerimistingimustele vastavaid kandidaate punktis „Keda me otsime“ esitatud nelja kandideerimiskriteeriumi alusel.

II.   EELVALIK

Eelvalikukomisjon hindab ja võrdleb kõigi kandideerimiskriteeriumidele vastavate kandidaatide kvalifikatsiooni, töökogemust ja oskusi kandideerimisavalduses esitatud teabe alusel.

Valikumenetluse selles etapis hindab komisjon üksnes valikukriteeriume nr 1–7.

Kuna eelvalik põhineb kandidaatide võrdleval hindamisel, ei pääse kõik vaba ametikoha teates loetletud üldistele kriteeriumidele vastavad kandidaadid, keda eelvalikukomisjon avalduste hindamisel arvesse võtab, automaatselt menetluse järgmisse etappi.

Komisjon koostab võrdleva hindamise alusel nimekirja kaheksast (8) (3)
  kõige sobivamast kandidaadist.

III.   VALIK

Komisjon hindab eespool mainitud nimekirja pääsenud kandidaate vestluse ja kirjaliku hindamise põhjal (vt valikukriteeriumid eespool).

Valikukomisjon ei võta kirjalikus hindamises arvesse valikukriteeriume nr 6 ja 9.

Valikukomisjon võtab vestluse käigus arvesse kõiki valikukriteeriume.

Vestluse ja kirjaliku hindamise tulemuste alusel määratakse kindlaks kandidaadid, keda peetakse ametikohale kõige sobivamaks.

Eelvalikukomisjoni aruande alusel võtab kontrollikoda ühel oma koosolekul vastu otsuse ühe kandidaadi ametisse nimetamiseks.

KANDIDEERIMISAVALDUS

Kandideerimisavalduse esitamise tähtaeg on 20. mai 2022 kell 12.00 (päeval) Kesk-Euroopa aja järgi.

Avaldus tuleb koostada inglise või prantsuse keeles ja esitada ainult elektroonilise vormi kaudu (EN või FR), mille leiate kontrollikoja veebisaidi töövõimalusi tutvustaval lehel (rubriigis „Vabad töökohad“) asuva vaba ametikoha teate all: https://www.eca.europa.eu/et/Pages/JobOpportunities.aspx

Kandideerimisavaldused peavad sisaldama järgmisi inglise või prantsuse keeles koostatud dokumente:

| — | motivatsioonikiri (kuni 4 lehekülge); |
| --- | --- |

—

motivatsioonikiri (kuni 4 lehekülge);

| — | ajakohastatud elulookirjeldus (kuni 7 lehekülge) eelistatavalt Europassi vormingus (vt http://europa.eu/europass). |
| --- | --- |

—

ajakohastatud elulookirjeldus (kuni 7 lehekülge) eelistatavalt Europassi vormingus (vt http://europa.eu/europass).

Kandideerimisavaldusi, milles neid juhiseid täpselt ei täideta, vastu ei võeta.

Valikukomisjon hindab avaldusi üksnes nendes dokumentides esitatud teabe põhjal. Ta võib nõuda, et kandidaadid esitaksid oma kandideerimisavalduses esitatud teabe kohta tõendusmaterjali. Kui kandidaadid neid tõendeid ei esita, siis nende avaldusi vastu ei võeta.

Et tagada avalduse õigeaegne laekumine, soovitame tungivalt mitte oodata avalduse esitamisega viimase hetkeni. Kogemused on näidanud, et tähtaja lähenedes võib süsteem olla ülekoormatud.

TÖÖLEVÕTMISPÕHIMÕTTED

Vastavalt kontrollikoja mitmekesisuse ja kaasamise poliitikale ja personalieeskirjade artiklile 1d hindab kontrollikoda mitmekesisust ja edendab võrdseid võimalusi. Võtame avaldusi vastu ilma igasuguse diskrimineerimiseta ja töötame selle nimel, et tagada meeste ja naiste tasakaalustatud esindatus, nagu sätestatud Euroopa Liidu põhiõiguste harta artiklis 23. Astume samme ka selleks, et aidata kaasa töö- ja pereelu ühitamisele.

Kandidaatidel, kes vajavad käesolevas valikumenetluses osalemiseks eritingimusi (nt mõne konkreetse puude tõttu), palutakse aegsasti saata e-kiri aadressil ECA-Selection@eca.europa.eu.

ANDMEKAITSE

Kontrollikoda kohustub tagama, et kandidaatide isikuandmeid töödeldakse kooskõlas Euroopa Parlamendi ja nõukogu määrusega (EL) 2018/1725 (4).

Lisateabe saamiseks palume tutvuda töölevõtmist puudutavate isikuandmete kaitse põhimõtetega, mis asuvad järgmisel aadressil: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_ET.PDF

OTSUSE LÄBIVAATAMISE TAOTLUS, KAEBUSE ESITAMINE JA KOHTUSSE PÖÖRDUMINE, EUROOPA OMBUDSMANILE KAEBUSE ESITAMINE

Kui leiate valikumenetluse mis tahes etapis, et teie suhtes tehtud otsus on ebaõiglane, võite kasutada järgmisi vahendeid.

I.   TAOTLUSE ESITAMINE VALIKUKOMISJONILE OTSUSE LÄBIVAATAMISEKS

Võite esitada kirjaliku põhjendatud taotluse valikukomisjoni otsuse läbivaatamiseks. Taotlus tuleb saata kümne päeva jooksul alates otsuse teatavaks tegemisest aadressil ECA-Recours@eca.europa.eu.

II.   KAEBUSED

Vastavalt personalieeskirjade artikli 90 lõikele 2 võite esitada kaebuse avalduse tagasilükkamist käsitleva kontrollikoja otsuse kohta kolme kuu jooksul alates otsusest teavitamisest; kaebus tuleb esitada järgmisel aadressil:

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUKSEMBURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUKSEMBURG

III.   KOHTUSSE PÖÖRDUMINE

Personalieeskirjade artikli 91 kohaselt võite kaebuse rahuldamata jätmise otsuse teid kahjustavas osas edasi kaevata Euroopa Liidu Kohtusse. Hagi peab esitama advokaat kolme kuu jooksul alates kaebuse rahuldamata jätmise otsuse teatavaks tegemisest.

IV.   KAEBUSED EUROOPA OMBUDSMANILE

Kui olete seisukohal, et kontrollikoda on pannud teie avalduse käsitlemisel toime haldusomavoli, võite esitada kaebuse Euroopa Ombudsmanile (olles enne pöördunud kontrollikoja poole ja püüdnud vaidluse lahendada). Kaebus tuleb esitada kirjalikult kahe aasta jooksul pärast asjakohaste asjaolude ilmnemist. Elektrooniline kaebuse vorm on kättesaadav Euroopa Ombudsmani veebisaidil. Euroopa Ombudsmani poole pöördumisel ei ole eespool esitatud kaebuse menetlemise tähtaegade suhtes peatavat mõju.

---

(1)  https://eur-lex.europa.eu/legal-content/ET/TXT/PDF/?uri=CELEX:01962R0031-20220101&qid=1612273468772&from=ET

(2)  https://eur-lex.europa.eu/legal-content/ET/TXT/PDF/?uri=CELEX:32 018R1046&from=EN

(3)  Tingimusel, et kandideerimiskriteeriumidele vastavaid kandidaate on piisavalt.

(4)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---